
Anexa la HCL nr. 10/22.01.2026
R E G U L A M E N T
PRIVIND FUNCȚIONAREA CIMITIRELOR ADMINISTRATE DE CONSILIUL LOCAL AL
COMUNEI DUMBRĂVENI JUDEȚUL CONSTANȚA

CAPITOLUL I - DISPOZITII GENERALE
Art. 1. -  Prezentul Regulament se aplică cultelor, bisericilor și comunităților religioase, denumite în continuare culte, autorităților administrației publice locale care dețin în administrare sau în întreținere cimitire în funcțiune, în conformitate cu:
[bookmark: _Hlk213147133]❖ Legea nr. 102/2014 privind cimitirele, crematoriile umane și serviciile funerare, cu
modificările si completările ulterioare;
❖ Prevederile Legii nr.102/2014 se completeaza cu cele ale Ordonantei  Guvernului  nr.2/2001 privind regimul general al contraventiilor, aprobată cu modoficări și completări prin Legea nr.180/2002, cu modificările și completă rile ulterioare.
❖ Ordonanța Guvernului nr. 71/2002 privind organizarea și funcționarea serviciilor publice de administrare a domeniului public și privat de interes local, aprobată cu modificări prin Legea nr. 3/2003;
❖ Hotărârea Guvernului nr. 955/2004 privind aprobarea reglementărilor-cadru de aplicare a Ordonanței Guvernului nr. 71/2002 privind organizarea și funcționarea serviciilor publice de administrare a domeniului public și privat de interes local;
❖ Hotărârea de Guvern nr.741/2016 pentru aprobarea Normelor tehnice și sanitare privind serviciile funerare, înhumarea, incinerarea, transportul, deshumarea și reînhumarea cadavrelor.
Art.2. - Prevederile prezentului Regulament se aplică pe raza comunei Dumbrăveni pentru satisfacerea nevoilor populației, aparținători/rude ale persoanelor înmormântate in cimitire, vizitatori și altor persoane.
Art. 3 . - Administrarea cimitirelor umane din domeniul public al comunei Dumbrăveni are în vedere organizarea, administrarea și coordonarea cimitirelor umane existente în domeniul public al UAT Dumbrăveni si anume:
-  Cimitirul din satul Dumbrăveni, comuna Dumbrăveni
-  Cimitirul din satul Furnica, comuna Dumbrăveni
Art. 4. - Pe raza comunei Dumbrăveni, înhumările se fac în cele două cimitire, numai pe baza
prezentului Regulament.
CAPITOLUL II – ORGANIZAREA CIMITIRELOR
Art. 5. - Organizarea și administrarea cimitirelor umane ale comunei Dumbrăveni se face prin Hotărâri ale Consiliului Local.
Art.6. - Prin cimitir, in accepțiunea prezentului Regulament se ințelege locul special amenajat și dotat, destinat înhumării, exhumării, reînhuăarii persoanelor decedate, cu respectarea dispozițiilor sanitare și antiepidemice legale.
Art.7. - Terenurile având destinația de cimitir si prevăzute în prezentul Regulament se află în domeniul public al U.A.T. Dumbrăveni, fiind administrate  de catre Consiliul Local al comunei Dumbrăveni.
Art.8. -  Înființarea, extinderea, desființarea, organizarea si administrarea cimitirelor aflate pe terenuri aparținând domeniului public al U.A.T. Dumbrăveni, se poate face numai cu respectarea condițiilor legale cu respectarea hotarârilor adoptate, în condițiile legii, de ConsiIiul Local al comunei Dumbrăveni.
Art.9. - Atribuirea locurilor de înhumare, efectuarea înhumărilor, efectuarea lucrărilor funerare, precum și administrarea, organizarea si intreținerea cimitirelor se face conform prevederilor prezentului Regulament.
CAPITOLUL III - ATRIBUIREA ÎN FOLOSINȚĂ, AMENAJAREA ȘI ÎNTREȚINEREA LOCURILOR DE ÎNHUMARE DIN CIMITIRE
Art.10. - Locurile de veci din cimitirele aflate în administrarea Consiliului Local al comunei Dumbrăveni vor putea fi atribuite la cererea cetățenilor, în condițiile prevăzute de prezentul Regulament. Solicitările vor fi făcute de către aparținătorii/rudele decedatului direct către persoana responsabilă/delegată din cadrul U.A.T. Dumbrăveni.
Art.11. -  Întreaga suprafață interioară a cimitirelor trebuie să fie structurată pe parcele delimitate prin alei de acces pe care să se poată intra/pătrunde cu mijloace specifice transportului decedatului sau a persoanelor ce vin în vizită la mormintele defuncților.
Art.12. - Locurile de veci vor avea suprafața standard de 1,5m x 3 m ce include și intervalul de 30 cm pe toate laturile.
Groapa de înhumare va avea dimensiunea de 0,80 metri lățime și 2,20 metri lungime și 2 metri adâncime.  
Unei persoane i se va putea atribui un singur loc de veci cu posibilitatea de a executa două sau trei cripte.În aceste cripte vor putea fi înmormântate, persoana decedată, soții sau soțiile acestora, precum și ascendenții și descendenții lor.

Art. 13. - Terenul aparținând fiecărui cimitir este împrejmuit cu gard, obligația împrejmuirii fiind în sarcina proprietarului/administratorului respectiv U.A.T. Dumbrăveni.
Art.14. - Proprietarul/administratorul cimitirului este obligat să elaboreze regulamentul de organizare şi funcţionare a cimitirelor de pe raza comunei. 
Art.15. -  Circulația se va face numai pe alei și spațiul pietonal dintre morminte, fiind interzisă călcarea pe morminte, conduita fiind în limita pioșeniei locului sacru.
Art.16. -  Accesul autoturismelor, motoretelor, mopedelor și al altor autovehicule în incinta cimitirelor este interzis, cu excepția celor autorizate care transportă morții, pentru construcția cavourilor, pentru curățenie.
CAPITOLUL IV - CONSTRUCȚII ȘI AMENAJĂRI
Art.17. -  Executarea lucrărilor de construcții funerare se va face de către societățile comerciale sau persoanele fizice calificate să execute astfel de lucrări sau aparținătorilor, rudelor decedatului în funcție de posibilitățile financiare ale acestora.
Art.18. - Predarea amplasamentului în vederea construirii locului de veci se face în prezența persoanelor responsabile ale autorităților publice locale după ce în prealabil, rudele decedatului au anunțat preotul din parohia respectivă despre eveniment și au solicitat la Primăria comunei Dumbrăveni loc de veci pentru persoana decedată.
Art.19. -  Executantul oricărei lucrări funerare în cimitire are obligația să predea și să demonstreze reprezentantului autorității publice locale faptul că lucrarea sa terminat și că mormântul și spațiul înconjurător au fost curățate și puse în ordine.
Art.20. -  Pamântul rezultat prin săpătură, resturile de orice natură, ca urmare a operațiilor de constructii, se va transporta de către constructorii lucrărilor sau de către aparținătorii persoanei decedate, în afara cimitirului în locuri destinate pentru depozitarea pământului.
CAPITOLUL V - REGULI PRIVITOARE LA ÎNHUMAREA, DEZHUMAREA ȘI TRANSPORTUL PERSOANELOR DECEDATE
Art.21. - Înhumarea persoanelor decedate se face numai după ce locul de veci a fost atribuit de către reprezentantul primăriei.
Art.22 . – Constructorii(groparii) au obligația de a proteja pe perioada săpării locului de veci, mormintele învecinate celui unde urmează a fi înhumat decedatul și de asemenea de a asigura împrejurul locului de veci curățenia și aducerea la starea inițială, fără a deteriora starea celorlalte morminte.Este interzis a se lăsa pămantul rămas după înmormântare pe alei sau alte morminte.
Art.23. -  Deshumarea persoanelor decedate se poate face:                     
 - după 7 ani de la data înhumării;
- indiferent de data când a avut loc înhumarea, pe baza dispozițiilor date, potrivit legilor în vigoare;
CAPITOLUL VI - OBLIGATIILE TITULARILOR DREPTULUI DE FOLOSINȚĂ A LOCURILOR DE ÎNHUMARE
Art.24. - Titularii dreptului de folosință a locului de înhumare au urmatoarele obligații:
1. instalarea unui însemn care să conțină numele și prenumele decedatului;
2. asigurarea lizibilității înscrisurilor de pe plăcile și tablele comemorative;
3. îngrijirea permanentă a locului de mormânt, intreținerea construcțiilor de orice fel existente la locul de veci precum și intreținerea cărărilor dintre morminte și a aleilor secundare de acces în parcele;
4. respectarea suprafețelor atribuite spre folosință, fiind interzisă orice extindere în cărări sau alei, afară de situațiile în care acest lucru a fost aprobat de către autoritățile publice locale în funcție de caz;
5. resturile vegetale rezultate din întreținerea locurilor de înhumare, resturile de materiale rezultate în urma lucrărilor de reparații ce se efectuează la părțile de construcție a mormintelor se vor ridica de către cei ce efectuează lucrarea sau de către titularii locului. Resturile de candele sau lumânări sau alte obiecte specifice nu vor fi aruncate pe alei sau în incinta/exteriorul cimitirului ci vor fi depozitate/transportate numai în locurile special amenajate;
6. să amenajeze și să întrețină locurile de veci, asigurându-le un aspect cât mai civilizat.
CAPITOLUL VII - ADMINISTRAREA SI FUNCȚIONAREA CIMITIRELOR REGULI DE ORDINE 
Art.25. -  Se interzice:
1. introducerea în cimitire a oricăror animale sau lăsarea lor liberă în spațiul cimitirelor;
2. producerea de zgomot și scandal; 
3. ruperea, călcarea sau scoaterea din cimitire a florilor;
4. profanarea prin orice mijloace a mormintelor;
5. distrugerea sau degradarea în orice mod a arborilor ornamentali sau a altor bunuri;
6. aruncarea gunoiului sau materialelor rezultate în urma lucrărilor de întreținere a mormintelor în alte locuri decât în cele stabilite în acest scop;
7. nerespectarea suprafeței atribuite spre folosință prin extinderea în cărări, alei sau în perimetrul locurilor de înhumare învecinate;
CAPITOLUL VIII – CONTRAVENȚII/ INFRACȚIUNI
Art.26. - Nerespectarea dispozițiilor din prezentul regulament constituie contravenție sau după caz infracțiune și se sancționează conform legilor în vigoare după cum urmează:
·  Aruncarea de pământ, țigări , mucuri, ambalaje, moloz, diverse resturi vegetale obținute de la amenajarea mormintelor în alte locuri decât cele special amenajate acestui scop constituie contravenție și se sancționează cu amendă de la 200 lei la 1000 lei pentru persoane fizice, și de la 1.000 lei la 2000 lei pentru persoane juridice.
· Depozitarea de deşeuri vegetale şi sau menajere, ambalaje de orice fel, pe morminte sau pe aleile de acces, lângă gardul cimitirului, precum şi încălcarea prevederilor privind accesul auto în cimitir, constituie contravenție şi se sancţionează cu amendă de la 200 lei la 1.000 lei, pentru persoane fizice şi de la 1000 lei la 2000 lei pentru persoane juridice.
·  Deteriorarea aleilor, a căilor de acces, a stâlpilor de iluminat, a robineților de apă, a gurilor de canal şi a capacelor acestora, a împrejmuirilor, a grilajelor, a gardurilor şi a oricăror altor dotări din cimitir cu corpuri străine, substanțe inflamabile şi toxice, sau vopsire, constituie contravenție și se sancționează cu amendă de la 500 lei la 1.000 lei, pentru persoane fizice și dela 1500 lei la 2.500 lei pentru persoane juridice.
Art.27. - Constituie contravenție şi se sancționeză cu amendă de la 500 lei la 1.000 lei  pentru persoanele fizice și de la 1.000 lei la 2.000 lei pentru persoanele juridice următoarele fapte:
a) executarea de lucrări funerare în afara limitei locului atribuit; 
b) executarea de amenajări de morminte de către alte persoane decât cele prevăzute în prezentul regulament;   
c) ocuparea unui alt loc de veci față de cel atribuit de către autoritățile locale.
Art.28. -  Nerespectarea prevederilor prezentului regulament atrage amendarea contravenientului conform normelor privind curăţenia în locurile publice..În cazul producerii de pagube acestea vor fi recuperate de la persoana vinovată. Constatarea se face de către, primar, viceprimar sau Corpul de control al Primarului.
Art.29. – Aplicarea contravențiilor se face de către primar, viceprimar sau persoana desemnată de la compartimentul urbanism.
Art.30. -  Alte contravenţii sau fapte penale săvârşite pe teritoriul cimitirelor vor fi sancționate conform legilor speciale sau penale de către organele abilitate.
Art.31. - Toate persoanele sancţionate ca urmare a săvârşirii unei contravenţii în cimitir au dreptul la contestație la organul legal abilitat de a rezolva contestația.
 
                                           
Președinte de ședinta		        Secretar general 
Paraschiva FIBIȘAN	Alexandrina Elena ȘOCARICI

